Diari Oficial de la Generalitat Valenciana


Sumari del DOGV 6675, del 21-12-2011 (2011/12298)

Informació pública de la modificació del Pla General d'Ordenacio Urbana que afecta les unitats d'execució 04-UE-I i 28-UE-I .
-----------------------------------------------------------------------------------------------------------------------------

### Dades del document

Número de DOGV
:   6675

Data del DOGV
:   21-12-2011

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2011/12830


Data del document
:   30-11-2011

Organisme emissor
:   Ajuntament de Castelló de la Plana

Tipus de document
:   Anunci

Descriptors 

:   * Castelló de la Plana
    * administració local
    * pla d'urbanisme

Informació pública de la modificació del Pla General d'Ordenacio Urbana que afecta les unitats d'execució 04-UE-I i 28-UE-I . [2011/12824]  
El Ple de l'Ajuntament de Castelló de la Plana, en sessió ordinària celebrada el dia 25 de novembre de 2011, va adoptar, entre altres, en acord següent:  
«Vist l'expedient corresponent al procediment que s'està tramitant per a l'aprovació de la modificació del Pla General d'Ordenació Urbana de Castelló de la Plana que afecta les unitats d'execució 04-UE-I i 28-UE-I del qual es desprén que:  
1. Per propietaris de terrenys inclosos en les unitats d'execució 04-UE-I i 28-UE-I s'ha proposat a aquest Ajuntament una modificació puntual del PGOU en l'àmbit de la unitat d'execució 04-UE-I de la qual s'excloguen els terrenys consolidats per la urbanització i edificació perquè passen a ser sòl urbà industrial que s'ha d'executar mitjançant actuació aïllada.  
2. Estudiada la situació pels serveis municipals s'ha posat de manifest que en l'àmbit de la unitat d'execució 04-UE-I, s'observen dues zones clarament diferenciades: d'una banda, la situada entre l'avinguda de Vila-real i la Gran Via Tárrega Monteblanco, i de l'altra, la ubicada entre aquesta última i l'avinguda de València. La primera d'elles està en la seua pràctica totalitat sense transformar, conservant les seues originals característiques agrícoles i sense obres d'urbanització desenvolupades. La segona, pel contrari, està pràcticament reblida per una sèrie d'edificacions en les quals exercixen la seua activitat diferents empreses, i disposa d'accés rodat, abastiment d'aigua, evacuació d'aigües i subministrament d'energia elèctrica. La contigua unitat d'execució 28-UE-I també és heterogènia: la zona sud pertany a la Diputació Provincial, igual que els terrenys limítrofs qualificats com a equipament dotacional. La zona nord correspon a terrenys ocupats per edificacions industrials.  
  
El barranc de Fraga discorre per ambdues unitats d'execució, i al seu pas per aquests terrenys han finalitzat les obres de canalització i ha quedat cobert. Per aquest motiu deixa de tindre sentit el vial de 30 metres d'amplària previst en el PGOU.   
3. A la vista de tot això, la modificació del Pla General que es tramita introduïx els canvis següents:  
1r) Una nova delimitació de la unitat d'execució 04-UE-I, que queda circumscrita als terrenys situats a l'oest de la Gran Via Tárrega Monteblanco. Els nous límits són: a l'oest, la via del ferrocarril; al nord, el carrer Herbers; a l'est, la Gran via Tárrega Monteblanco; i al sud, la part de darrere dels edificis del carrer de Villores. S'executarà mitjançant actuació integrada.  
2n) La resta de terrenys s'exclouen de la 04-UE-I i queden com a sòl urbà industrial amb ordenança ZI-1, que s'ha de desenvolupar mitjançant actuacions aïllades. El règim d'edificació serà el que estableix el capítol III de la LUV (articles 182, 183 i 184).  
3r) S'elimina la delimitació de la unitat d'execució 28-UE-I, quedant els terrenys situats al nord com a sòl urbà industrial amb ordenança ZI-1, que s'han de desenvolupar mitjançant actuacions aïllades. La resta de terrenys de la unitat d'execució 28-UE-I passen a estar qualificats com a equipament dotacional.  
4t) S'elimina el vial de 30 metres d'amplària que enllaçava el carrer 117 amb la Gran Via Tárrega Monteblanco. En el seu lloc queda una zona qualificada com a dotacional, infraestructura serveis urbans ID-ED (evacuació i depuració) mantenint l'afecció d'aquests terrenys que són de propietat municipal al règim del domini públic.  
4. El document elaborat en la Secció de Desenvolupament Urbanístic consta de memòria informativa, memòria justificativa i plans d'informació i d'ordenació i fitxa de planejament.  
II. Fonaments jurídics:  
1r) La modificació que es tramita es referix a la delimitació d'unitats d'execució i a la qualificació de part dels terrenys a què afecta, és a dir, a elements de l'ordenació detallada segons s'enumera en l'article 37 de la Llei 16/2005, de 30 de desembre, Urbanística Valenciana al punt 1 a) b) i e).  
2n) No afecta la modificació a la classificació dels terrenys afectats que continuen tenint la consideració de sòl urbà. Els que s'exclouen de la 04-UE-I són urbans en virtut del que establix l'article 10.2 de la Llei Urbanística Valenciana. Els terrenys que seguixen inclosos en la 04-UE-I ho són en virtut del que establix l'article 103.3 del Reglament d'Ordenació i Gestió Territorial i Urbanística.  
  
3r) L'article 94 de la Llei Urbanística Valenciana establix les condicions que s'han de respectar en la redacció de les modificacions dels plans establint que les noves solucions proposades hauran de mantindre l'equilibri de les dotacions públiques, suplementant, si és el cas, la xarxa primària i secundària de dotacions de manera que complisquen amb els criteris de qualitat, capacitat i idoneïtat exigits per la llei. Per les pròpies característiques de la modificació es pot dir que aquesta no incidix en l'equilibri de dotacions públiques dels seus respectius àmbits d'ordenació ni en l'àmbit superior de tot el Pla General.  
4t) La modificació proposada no suposa alteració de les directrius definitòries de l'estratègia d'evolució urbana i d'ocupació del territori establida en el Pla General, per la qual cosa no requerix la revisió d'aquest segons es deduïx del que establix l'article 13 de la Llei d'Ordenació del Territori i Protecció del Paisatge, modificat pel Decret Llei 2/2010, de 28 de maig, i els articles 43 i 47 de la Llei Urbanística Valenciana i 147 Reglament d'Ordenació i Gestió Territorial i Urbanística.  
  
5é) Atesa la naturalesa i el reduït àmbit a què es referix la modificació del Pla General relativa a les unitats d'execució 04-UE-I i 28-UE-I, aquesta té un abast limitat i no produïx impacte ni altera el model urbanístic establit en el Pla General mantenint les condicions de qualitat, funcionalitat, capacitat i coherència del model urbanístic, per la qual cosa complix amb l'exigència continguda en l'article 52.1 paràgraf segon de la Llei Urbanística Valenciana.  
6é) Els articles 141 a 154 de Reglament d'Ordenació i Gestió Territorial, en relació amb l'article 64 de la Llei Urbanística Valenciana, regulen el contingut i característiques dels documents que integren un pla general. La modificació que es tramita és d'abast limitat, afecta aspectes puntuals i no té transcendència respecte del conjunt de determinacions del Pla General, per la qual cosa la documentació que incorpora se circumscriu en el seu contingut als àmbits i als fins que amb aquesta es perseguixen.   
7é) L'article 94 de la Llei Urbanística Valenciana preveu que les modificacions dels plans es duran a terme pel procediment previst per a cada tipus de pla, i l'article 91 de la Llei Urbanística Valenciana diu que correspon a l'ajuntament l'aprovació dels plans sempre que no modifiquen l'ordenació estructural. L'article 223.5 del Reglament d'Ordenació i Gestió Territorial i Urbanística Valencià establix que les modificacions dels plans generals referides únicament a elements d'ordenació detallada es tramitaran conforme al procediment previst per a l'aprovació de plans parcials  
  
8é) L'article 83.2.a de la Llei Urbanística Valenciana, en relació amb el 90.2 del mateix text, preveu que l'òrgan competent de l'administració que promoga la redacció del pla conclosa aquesta, el sotmetrà a informació pública per un període mínim d'un mes anunciant-lo en el Diari Oficial de la Generalitat Valenciana (hui Diari Oficial de la Comunitat Valenciana, DOCV) i en un diari no oficial d'àmplia difusió en la localitat.  
De conformitat amb el que establix l'article 83.2.b de la Llei Urbanística Valenciana, és procedent la sol·licitud d'informe en relació amb la modificació que es tramita a la Confederació Hidrogràfica del Xúquer ja que els terrenys a què afecta són travessats per la canalització del barranc de Fraga.  
9é) L'article 127.1.c de la Llei Reguladora de les Bases de Règim Local atribuïx a la Junta de Govern Local la competència per a aprovar els projectes d'instruments d'ordenació urbanística l'aprovació definitiva o provisional dels quals corresponga al Ple, i l'article 123.1.i de la mateixa norma establix la competència del Ple en els actes de tramitació i aprovació dels plans generals.  
10é) Segons preveu l'article 123.2 de la Llei Reguladora de les Bases de Règim Local, per a l'adopció d'acords que corresponga adoptar al Ple en la tramitació dels instruments de planejament general previstos en la legislació vigent, es requerirà el vot favorable de la majoria absoluta del nombre legal de membres del Ple.  
Per tot això, vistos els informes de l'arquitecte municipal, l'assessora jurídica de Planejament i Gestió Urbanística conformat pel secretari general del Ple, a proposta de la Junta de Govern Local i amb l'informe de la Comissió de Ple de Desenvolupament de la Ciutat, Sostenibilitat, Medi Ambient, Habitatge i Serveis Urbans, s'acorda:  
  
Primer. Sotmetre a informació pública, pel termini d'un mes, la modificació del Pla General d'Ordenació Urbana de Castelló de la Plana que afecta les unitats d'execució 04-UE-I i 28-UE-I a l'efecte d'al·legacions i inserir el corresponent anunci en el DOCV, en un diari d'àmplia difusió a la província i al tauler d'anuncis i la pàgina web municipals.  
Segon. Sol·licitar el preceptiu informe sobre el contingut de la modificació a la Confederació Hidrogràfica del Xúquer».  
Cosa que es fa pública per a general coneixement i s'adverteix al mateix temps que durant el termini d'un mes les persones que estiguen interessades podran consultar l'expedient (de 09.00 a 14.00 hores, de dilluns a divendres, en les dependències de la Secció de Desenvolupament Urbanístic situades a l'avinguda Germans Bou, núm. 16) i presentar les al·legacions que creguen convenients.   
  
Castelló de la Plana, 30 de novembre de 2011.- L'alcalde en funcions del Ple: Miguel A. Mulet Taló. El secretari general: Juan Jiménez Hernandis.